वाग्भटालङ्कारः

वाग्भटेन वाग्भटालङ्कारः(Vagbhatalankara) इति ग्रन्थः लिखितः । अस्मिन् प्रधानाः अलङ्काराः सर्वेऽपि सन्ति । अस्मिन् ५ परिच्छेदाःसन्ति । अत्र च काव्यलक्षणम्, काव्यसमयः, काव्यभाषा, गुणाः, दोषाः, अलङ्काराः, रीतयः, रसाः, इत्यादयः विचाराः निरूपिताः ।
प्रथमपरिच्छेदः
अस्मिन् व्युत्पत्तिः, अभ्यासः, कविसमयः च विद्यते ।
द्वितीयपरिच्छेदः
प्राकृतादिभाषालक्षणम्, काव्यदोषविवरणम्, उदाहरणानि च विद्यन्ते ।
तृतीयपरिच्छेदः
औदार्यसमतादिकाव्यगुणलक्षणानि विवृतानि सन्ति ।
चतुर्थपरिच्छेदः
शब्दालङ्कारलक्षणानि, अर्थालङ्कारलक्षणानि, काव्यरीतिः च अत्र उच्यन्ते ।
पञ्चमपरिच्छेदः
नवरसलक्षणानि, विभावानुभावरीतयः च मनोहरशैल्या सङ्गृहीताः सन्ति ।

अत्रत्यानि उदाहरणानि किं स्वयं रचितानि उत अन्येभ्यः ग्रन्थेभ्यः स्वीकृतानि इति न ज्ञायते । अस्य शैली सरसा इत्यत्र न विप्रतिपत्तिः । बोधप्रदाः केचन श्लोकाः अत्र उदाह्रियन्ते । 
पतितानां संसर्गम् त्यजन्ति दूरेण निर्मला गुणिनः ।
इति कथयन् जरतीनां हारः परिहरसि कुचयुगलम् ॥ (४, ८३)

ग्रामे वासो नायको निर्विवेकः ।
कौटिल्यानामेकपात्रं कलत्रम् ।
नित्यं रोगः पारवश्यं च पुंसाम् ।
एतत्सर्वं जीवतामेव मृत्युः ॥ (पृ १०७, श्लोकः १३३)
इदम् अत्यपकृष्ट-समुच्चयालङ्कारस्य उदाहरणम् ।

प्रश्नोत्तरालङ्कारस्य उदाहरणम् - 
क्व वसन्ति श्रियो नित्यं भूभृतां वद कोविद ।
असावतिशयः कोऽपि यदुक्तमपि नोह्यते ॥ (पृ १०, श्लो १४६)

व्याख्यानकाराः
१ आदिनाथः / जिनवर्धनसूरिः
२ सिंहदेवगणि 
३ मूर्तिधरः 
४ क्षेमहंसगणिः 
५ समयसुन्दरः 
६ अनन्तभट्टस्य पुत्रः गणेशः 
७ राजहंसः 
८ वाचनाचार्यः 
अन्यौ अनामधेयौ च व्याख्यानं लिखितवन्तौ स्तः ।

वर्गः:अलङ्कारग्रन्थाः
वर्गः:संचित्रसारमञ्जूषे योजनीये

वर्गः:बाह्यानुबन्धः योजनीयः
वर्गः:श्टब्स् संस्कृतसम्बद्धाः
वर्गः:न प्राप्तः संस्कृतसम्बद्धभाषानुबन्धः
वर्गः:सर्वे अपूर्णलेखाः
वर्गः:सर्वे न प्राप्ताः भाषानुबन्धाः

 सम्बद्धाः लेखाः 

 संस्कृतम्
 भारतम्
 हिन्दूधर्मः
 वैदिकसाहित्यम्